

ที่ มท ๐๘๑๖.๒/ว ๒๔๘๓ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

๒๖ ตุลาคม ๒๕๖๔

เรื่อง ขอความร่วมมือแจ้งปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข

(นักเรียนทุนเสมอภาค) ภาคเรียนที่ ๒ ปีการศึกษา ๒๕๖๔ และขอเชิญเข้าร่วมการประชุม

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๔๓๐๕/๒๕๖๔

ลงวันที่ ๑๘ ตุลาคม ๒๕๖๔ จำนวน 1 ชุด

ด้วยกรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.) ได้จัดทำบันทึกข้อตกลงความร่วมมือเพื่อดำเนินการโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) และเพื่อให้การดำเนินการรับรองข้อมูล การจัดสรรเงินอุดหนุนแบบมีเงื่อนไข และการติดตามโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ประจำปีการศึกษา ๒๕๖๔ สอดคล้องกับสถานการณ์และเป็นไปตามหลักเกณฑ์ของกองทุนเพื่อความเสมอภาคทางการศึกษา จึงได้กำหนดจัดประชุมชี้แจงการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒ ปีการศึกษา ๒๕๖๔ ผ่านระบบสื่ออิเล็กทรอนิกส์ (Zoom Meeting) ในวันพฤหัสบดีที่ ๔ พฤศจิกายน ๒๕๖๔ เวลา ๑๐.๓๐ - ๑๒.๐๐ น.

ในการนี้ กรมส่งเสริมการปกครองท้องถิ่น ขอความร่วมมือจังหวัดดำเนินการ ดังนี้

๑. เข้าร่วมประชุมชี้แจงการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำภาคเรียนที่ ๒ ปีการศึกษา ๒๕๖๔ ผ่านระบบสื่ออิเล็กทรอนิกส์ (Zoom Meeting) ในวัน เวลาดังกล่าว จำนวน ๑ คน และตอบรับการเข้าร่วมประชุมไปยังกองทุนเพื่อความเสมอภาคทางการศึกษา ภายในวันจันทร์ที่ ๑ พฤศจิกายน ๒๕๖๔ เวลา ๑๗.๐๐ น. ทั้งนี้ สำหรับช่องทาง/Link การเข้าร่วมประชุมกองทุนเพื่อความเสมอภาคทางการศึกษาจะจัดส่งผ่านทางไปรษณีย์อิเล็กทรอนิกส์ที่แจ้งไว้ ก่อนวันประชุม

๒. แจ้งองค์กรปกครองส่วนท้องถิ่นดำเนินการ ดังนี้

๒.๑ เชิญชวนบุคลากรทางการศึกษาขององค์กรปกครองส่วนท้องถิ่นและสถานศึกษาในสังกัดเข้าร่วมรับชม Facebook Live “การประชุมชี้แจงการดำเนินโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ประจำภาคเรียนที่ ๒ ปีการศึกษา ๒๕๖๔” ผ่านเพจ Facebook : ระบบคัดกรองเพื่อความเสมอภาคโรงเรียน อปท.

๒.๒ ประชาสัมพันธ์ให้สถานศึกษา ดำเนินการรับรองข้อมูลนักเรียนที่ผ่านเกณฑ์ “ยากจนพิเศษ” และจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ตามขั้นตอนที่กำหนดไว้ในคู่มือปฏิบัติงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ปีการศึกษา ๒๕๖๔ ..

/สังกัด...

-๒-

สังกัดองค์กรปกครองส่วนท้องถิ่น อย่างถูกต้องและครบถ้วน ทั้งนี้ ให้สถานศึกษาดำเนินการรับรองข้อมูลนักเรียน การเบิกจ่ายและการรายงานเงื่อนไขการรับทุนเสมอภาค ผ่านระบบ dla.thaieduforall.org ตามปฏิทินการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) ภาคเรียนที่ ๒   
ปีการศึกษา ๒๕๖๔ สังกัดองค์กรปกครองส่วนท้องถิ่น

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๒๔

โทรสาร ๐ ๒๒๔๑ ๙๐๒๑-๓ ต่อ ๓๑๘

ไปรษณีย์อิเล็กทรอนิกส์ saraban@dla.go.th